林必達

林必達（），字非聞，一字不巖，浙江寧波府鄞縣人。明末政治人物。

 生平 
崇禎十二年（1639年）己卯科浙江鄉試六十七名舉人，崇禎十六年（1643年）癸未科進士，授行人司行人。

弘光時，任貴州主試，推辭不赴。魯王監國時，任御史。同陳謙出使福建隆武朝廷，留任福建學政，後逃歸。清康熙四十七年（1708年）卒。與林時對、葛世振並稱「三逸」全祖望《續甬上耆舊詩·卷三十六》《南疆逸史》：林必达，字非闻，寧波鄞县人也。宋吏都尚书寶之裔，自莆田徙焉。登崇禎癸未进士，授行人，給假歸，甫歸浙而京师變闻，慟哭几絶。弘光立，仍故官，命主贵州试，道梗不行。鲁王监國，副都督陈谦使于閩。隆武以表词倨杀陈谦，而必达留。天興開科，以之分校士，绝請托，拒赂遗。未几，閩士訴所取士不公，上亲试之，黜纰谬者，主司同考多得罪，而独贤必达，擢监察御史，督学閩南。大兵入，主帅以按察使招之。必达夜浮海遁归，會母亡，哀毁骨立，奉其父居。其弟必遠友爱，子女婚嫁皆出其力。丁亥，以遗逸荐，有司敦逼，必达泣然曰：吾宜死国久矣，所以隐忍者，以老父也，敢以新命自污哉！与諸逸民徐霜皋、李杲堂、錢蟄菴、高隐学、朱抑堂辈為社会，時或狂歌痛哭。先是其妻卒于金陵，富商有愿予女者，资数万，拒不受。有同年生欲予金，資之仕，不应。四方士饋遗者，受而散诸宗亲，故终身窮空。一子贤而早殁，撫其孙立，成有曾孫矣，又相继殁，時其父尚在，頋而衰之，必达曰：「兒有弟，弟孙即儿孙也，何悲焉。」盖以是慰其父也。父年最高，九十五而亡，必达年七十馀矣，哭泣哀祷如礼。自遗老零落，杜门不复出。间为诗，或成輒焚弃，故存者不百篇。里中後仇兆鰲、万京经官京师，于其年九十徵诸名士诗章赠之进，必达頋之叹曰：吾绝人事久矣，况名乎。滨死孤臣有知我者，取以銘墓焉。又三年而卒，戊子九月也，年九十三。自銘旌曰「萬曆遗民」，不作佛事，其孫婿謝德寬為之状-{云}-。。

參考文獻

B
Category:鄞县人
Category:明朝行人司行人
Category:明遗民
Category:南明御史